ในหลวงทรงขอบใจ - ชื่นชม ที่ทุกฝ่ายร่วมมือร่วมใจจัดงานพระราชพิธีบรมราชาภิเษกอย่างสมพระเกียรติ
ในหลวงทรงขอบใจ - ชื่นชม ที่ทุกฝ่ายร่วมมือร่วมใจจัดงานพระราชพิธีบรมราชาภิเษกอย่างสมพระเกียรติเวลา 18.30 น. ณ อาคารชาเลนเจอร์ 1 อิมแพ็ค เมืองทองธานี จังหวัดนนทบุรี พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา เป็นประธานในงานพระราชทานเลี้ยงอาหารแก่ผู้ปฏิบัติงานพระราชพิธีบรมราชาภิเษก พุทธศักราช 2562 โดยมีข้าราชการ ประชาชนผู้ปฏิบัติงาน และจิตอาสาเข้าร่วมนายกรัฐมนตรี กล่าวสำนึกในพระมหากรุณาธิคุณว่า “ขอเดชะฝ่าละอองธุลีพระบาทปกเกล้าปกกระหม่อมข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะกรรมการอำนวยการจัดงานพระราชพิธีบรมราชาภิเษก ข้าราชการฝ่ายพลเรือน เจ้าหน้าที่ฝ่ายต่างๆ สื่อมวลชนและผู้ที่มาร่วมงานอยู่ ณ ที่นี้ มีความสำนึกและปีติซาบซึ้งในพระมหากรุณาธิคุณเป็นล้นพ้น ที่ใต้ฝ่าละอองธุลีพระบาททรงพระกรุณาโปรดเกล้าโปรดกระหม่อมพระราชทานพระบรมราชานุญาตให้รัฐบาลจัดงานพระราชทานเลี้ยงอาหารแก่เจ้าหน้าที่ที่ช่วยสนับสนุนการปฏิบัติงานและอำนวยความสะดวกให้แก่ประชาชนในด้านต่างๆ ในโอกาสพระราชพิธีบรมราชาภิเษก พุทธศักราช 2562 ?พระมหากรุณาธิคุณในครั้งนี้ นับเป็นขวัญกำลังใจแก่ผู้ปฏิบัติหน้าที่และผู้ที่เกี่ยวข้อง เป็นพลังใจสำคัญให้ปวงข้าพระพุทธเจ้าตั้งใจปฏิบัติภารกิจหน้าที่ด้วยความจงรักภักดีที่มีต่อสถาบันพระมหากษัตริย์ ในการสืบสาน รักษา และต่อยอด เพื่อสนองพระราชปณิธานตามพระปฐมบรมราชโองการ เพื่อประโยชน์สุขแห่งอาณาราษฎร และพัฒนาความเจริญก้าวหน้าให้แก่ชาติบ้านเมืองสืบไป